In nomine Domini nostri Jesu Christi et beata virguo Maria et homnium sanctorum Dei. Sacrosancta Dei eclesia, que est constructa innore (sic) Sancti Petri, domnus Guiguo et uxor sua Gandalmoda donamus vobis pariter aliquit de hereditate nostra pro redemcione de animas nostras, que Dominus habet in misericordia, deleat peccata nostra; et est ipsa hereditas in paguo Vienense, in agro Anonacense, in vila que dicitur Vuguon, donamus vobis pariter Vuiguo et Gandalmoda Sancti Petri; et abet fines et terminaciones ab oriente flumen Rodanum et huno naserio, ab ocasu terra Arnaldi et Leotgardi, ab aquilone estrada pubplica, ab astro (sic) terra Arnaldi et in ista hereditate habet vinea que Otbertus plantavit ad medium plantum. Ista carta elemosinaria fiat sicut propheta dicit, quia sicut aqua extinguit ignem, ita helemosina extinguit peccatum, et Deus dicit a beatum Petrum apostolum : quodcumque ligaveris super terram erit ligatum et in celis; et [quodcum]que solveris super terram erit solutum et in celis. Ista absolucio sit super vos semper. Amen. Et si ullus homo est qui ista carta contradicere voluerit, componead liberas duas de auro, et inantea firmus stabilis permanea, cum stipulacione subnixa. Signum Guiguo et uxor sua Gandalmoda, qui donacione ista fieren et firmarent in presente rogavit, in manus eorum firma. S. Joceran. S. Guigo. Isarnus sacerdos scripsit in feria III; eo tempore regnante Rodulfus rege.